बेंगलुरु: नील व रक्तिम चांद का दीदार करने प्रौद्योगिकी शहर बेंगलुरु के नेहरू ताराघर पहुंचे हजारों लोग बुधवार की शाम दुर्लभ आकाशीय घटनाओं का नयनाभिराम दृश्य देख अभिभूत हुए। आज का नीला चांद ज्यादा चमकीला और कद व आकार में बड़ा प्रतीत हो रहा था। नेहरू ताराघर के निदेशक प्रमोद जी. गलगली ने कहा, "इस चंद्रग्रहण की खासियत है कि इस बार चांद आकार में सामान्य से बड़ा दिखेगा और इस महीने की दूसरी पूर्णमासी का यह नीला चांद और रक्तिम चांद (चंद्रग्रहण के दौरान दिखने वाला चांद) सब एक साथ इत्तिफाकन होगा।